Mi d-leḥqen s axxam, amecṭuḥ-nni yules-asen i watematen-is ayen i teẓra tiṭ-is d wayen i yeḍran d wletma-tsen yuɣalen d taberkant zun d taklit. Azekka-nni, yiwen seg watmaten-nni isewweq, yuɣ-d timcet, lemri d tfejɣal n yibawen. Mi d-yuɣal si ssuq, sawlen-d watmaten-nni i teqcicin-nni, i snat taklit ibeddlen ṣṣifa akked tmeksawt taberkant, seknen-asent-id ayen i dyewwi gma-tsen seg ssuq . taklit tafeccact temmeɣ ɣef tfejɣal-nni n yibawen, tessefruruy tettet, ur teẓri ara akk lemri-nni, wala timceṭ-nni ; tameksawt mm ṣṣifa taberkant teddem-d timecet, tekkes amendil-nni yellan ɣef uqerru-s, tebda tmecceḍ amzur-is i d-yeɣlin ɣef tuyatis, tettmuqul udem-is deg lemri-nni.